Els alumnes de l'Escola Municipal de Teatre de Sagunt recullen el guardó dels Premis Buero de Teatre Jove
05 de juny 2018

![](/media/3tfdjv0d/90-save_cuerpo1.jpg)  
  

Els membres del grup de l'Escola Municipal de Teatre de Sagunt van assistir el diumenge al teatre Talía de València per a recollir el seu guardó després de rebre la menció d'honor dels Premis Buero de Teatre Jove. Els alumnes, que han sigut condecorats un any més, van estar acompanyats pel regidor delegat de Joventut, Guillermo Sampedro, el representant de l'escola i director de l'obra, Ismael Bereje, així com pels seus pares i familiars. En esta ocasió la menció és “pel valor de la proposta didàctica”, i ha recaigut en el grup Aula Jove amb l'obra _La última clase_. 

Els Premis Buero de Teatre Jove estan organitzats per la Fundació Coca-Cola, juntament amb el Ministeri d'Educació i Cultura, i busquen impulsar les arts escèniques i apostar per la formació de joves artistes. Es tracta d'un dels concursos més prestigiosos en el panorama nacional pel que fa al teatre juvenil. 

![](/media/s4cgdm5f/90-save_cuerpo2.jpg)  
  
L'obra _La última clase_, que va ser un dels tres muntatges que va preparar l'Aula Jove l'any passat (a més de _Cora_ i _Lloviend__o Plumas_), és una obra en la qual s'ofereix una visió sobre el sistema educatiu des dels dos punts de vista possibles, docència-alumnat i monstruositat-humanitat. Una història contada des de les vivències pròpies i alienes, amb el compromís de créixer i posar-se en la pell de la part contrària, de comunicar-se, d'empatizar i de traure tot allò que mai es diu.  

*   [](http://www.facebook.com/sharer.php?u=https://aytosagunto.es/va/actualitat/els-alumnes-de-l-escola-municipal-de-teatre-de-sagunt-recullen-el-guardo-dels-premis-buero-de-teatre-jove/ "Facebook")
*   [](http://twitter.com/share?url=https://aytosagunto.es/va/actualitat/els-alumnes-de-l-escola-municipal-de-teatre-de-sagunt-recullen-el-guardo-dels-premis-buero-de-teatre-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-alumnes-de-l-escola-municipal-de-teatre-de-sagunt-recullen-el-guardo-dels-premis-buero-de-teatre-jove/ "Linked In")
*   [](mailto:?body=https://aytosagunto.es/va/actualitat/els-alumnes-de-l-escola-municipal-de-teatre-de-sagunt-recullen-el-guardo-dels-premis-buero-de-teatre-jove/)